80 



Magyarország pillangói. 



Irta A. Aigner Lajos. 



XI. 

 3. Apatura Ilia Schiff. 1 ) 

 (Schiffermiller & Denis), System. Verz. d. Schmetterl. 

 der Wiener Gegend p, 172, 171 not. (1776); Hiibner; 

 Samml. europ. Schmetterl. Pap. fig. 115 — 6, 809 — 10; Iris 

 Esper, Die europ. Schmetterl. in Abbild. I. tab. 11. fig. 2; 

 tab. 37. fig. 1. 



A szárnyak sötét barna színűek, a híméi ibolyás kék tünet- 

 tel. A felső szárny csúcsán és közepén fehér foltok állanak; az 

 alsó szárnyon fehér vagy (eltéréseken) sárga szalag van, mely le- 

 felé keskenyedő, belül öblözött, fogas kiszögellés nélkül. A felső 

 szárny rőt keretű szeme mindig tisztán látható. Az alsó szárnyon 

 alul nincsen meg az előbbi faj vörös barna színezése és fehér 

 szalagja ; a külső szegély kékes szürke. Kifeszítve 60—75 mm. 



Hazánkban országszerte található, sőt Magyarországon való- 

 színűleg épen úgy mint Dél-Francziaország és Tirolban 2 ivadék- 

 ban, t. i. május-júniusban és augusztus-szeptemberben. Többnyire 

 ritka, helyenkint gyakori ; nedves réteken nyárfák körül szokott 

 röpködni s ugyanúgy fogható mint az előbbi faj. Mindenütt igen 

 variáló, Eperjesen a következő alakokban figyelték meg : 1. J, 

 baloldalt ibolyás, jobboldalt kék tünettel ; 2. $, számtalan fekete 

 ponttal behintve ; 3. á, melynek rozsdaszínű szegélysávja a felső 

 szárny szemfoltjánál kezdődve, az alsó szárnyon folytatódik, és 

 melyen minden sejtben egy-egy szem mutatkozik ; 4. S, melyen 

 a középső szalag a felső szárnyon egészen, az alsó szárnyon pe- 

 dig csak annak alsó felében hiányzik. 



Az ab. Iliades Mitis, 2 ) melyen a szalagok- és szemfoltoknak 

 nyoma sem látszik, csupán 2, olykor 4 fehér apicalis petty tűnik 

 elé, némelykor azonban észrevehető az alsó szárny szemfoltja is : a 

 törzsfajhoz úgy viszonylik mint az ab. Jole az Im-hez. Csak 

 Novákon (Nyitra m.) és Eperjesen találták, a hol átmeneti alak- 

 jai is előfordulnak, úgymint: 1. alsó lapja olyan mint a Chjtie-é; 

 2. a felső szárnyon nincsen szemfolt s a szalag helyett csak 

 szétfolyó apró, az alsó szárnyon valamivel nagyobb sárga foltok 

 vannak. 



: ) Ilia : Romulus és Remus anyja. 

 2 ) Ilia utóda. 



